
LIETUVOS RESPUBLIKOS 
TEISĖJŲ DARBO APMOKĖJIMO
ĮSTATYMAS

2008 m. lapkričio 6 d. Nr. X-1771
Vilnius

 straipsnis. 
Šis įstatymas nustato Lietuvos Respublikos teisėjų atlyginimų dydžius ir jų darbo apmokėjimo sąlygas.

 straipsnis. 
Šiame įstatyme nustatyti atlyginimai taikomi šių teismų pirmininkams, pirmininkų pavaduotojams, skyrių pirmininkams ir teisėjams (toliau – teisėjai):
) Lietuvos Respublikos Konstitucinio Teismo;
) bendrosios kompetencijos ir specializuotų teismų: Lietuvos Aukščiausiojo Teismo, Lietuvos vyriausiojo administracinio teismo, Lietuvos apeliacinio teismo, apygardų teismų, apygardų administracinių teismų, apylinkių teismų.

 straipsnis. 
Teisėjų atlyginimams skaičiuoti taikomas Lietuvos Respublikos Seimo patvirtintas tam tikrų metų Lietuvos Respublikos valstybės politikų, teisėjų, valstybės pareigūnų, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinis dydis (toliau – bazinis dydis). Ateinančių finansinių metų bazinis dydis, atsižvelgus į praėjusių metų vidutinę metinę infliaciją (skaičiuojant nacionalinį vartotojų kainų indeksą), minimaliosios mėnesinės algos dydį ir kitų vidutinio darbo užmokesčio viešajame sektoriuje dydžiui bei kitimui poveikį turinčių veiksnių įtaką, nustatomas nacionalinėje kolektyvinėje sutartyje. Nacionalinėje kolektyvinėje sutartyje sulygtą bazinį dydį tvirtina Seimas. Jeigu nacionalinė kolektyvinė sutartis nesudaryta arba nepakeista iki einamųjų metų birželio 1 dienos, ateinančių finansinių metų bazinį dydį Lietuvos Respublikos Vyriausybės teikimu, įvertinęs šiame straipsnyje numatytas aplinkybes ir į jas atsižvelgęs, tvirtina Seimas. Tvirtinamas naujas bazinis dydis negali būti mažesnis už esamą bazinį dydį, išskyrus atvejus, kai Lietuvos Respublikos fiskalinės sutarties įgyvendinimo konstituciniame įstatyme nustatyta tvarka nustatomos ir paskelbiamos išskirtinės aplinkybės.

 straipsnis. 
. Konstitucinio Teismo teisėjų atlyginimas apskaičiuojamas šio įstatymo priede nustatytą atlyginimo koeficientą padauginus iš bazinio dydžio.
. Bendrosios kompetencijos ir specializuotų teismų teisėjų atlyginimą sudaro:
) pareiginė alga;
) priedas už tarnybos Lietuvos valstybei stažą;
) mokėjimas už darbą ir budėjimą poilsio ir švenčių dienomis, pavadavimą;
) priemoka už padidėjusį darbo krūvį. 
. Bendrosios kompetencijos ir specializuotų teismų teisėjų pareiginė alga apskaičiuojama  šio įstatymo priede nustatytą pareiginės algos koeficientą padauginus iš bazinio dydžio.
. Duomenys apie teisėjų atlyginimus yra vieši. Jie teikiami Lietuvos Respublikos teisės gauti informaciją ir duomenų pakartotinio naudojimo įstatymo nustatyta tvarka.

 straipsnis. 
. Bendrosios kompetencijos ir specializuotų teismų teisėjams mokamas priedas už tarnybos Lietuvos valstybei stažą, nurodytą Lietuvos Respublikos valstybės tarnybos įstatymo 47 straipsnio 1 ir 2 dalyse. Tarnybos Lietuvos valstybei stažo skaičiavimo tvarką nustato Vyriausybė.
. Priedą už tarnybos Lietuvos valstybei stažą sudaro vienas procentas bendrosios kompetencijos ar specializuoto teismo teisėjo pareiginės algos už kiekvienus tarnybos Lietuvos valstybei metus, tačiau šio priedo dydis neturi viršyti 30 procentų pareiginės algos.

 straipsnis. 
. Bendrosios kompetencijos ir specializuotų teismų teisėjams už darbą poilsio ir švenčių dienomis mokama, kai jie atlieka Lietuvos Respublikos baudžiamojo proceso kodekse, Lietuvos Respublikos civilinio proceso kodekse ir kituose įstatymuose nustatytas teisėjo funkcijas, kurių iš anksto nebuvo galima suplanuoti ir numatyti ir kurių dėl teisinių ir (ar) faktinių kliūčių negalima atlikti kitu laiku ar atidėti kitai darbo dienai (toliau – neatidėliotini veiksmai).
. Bendrosios kompetencijos ir specializuotų teismų teisėjams už budėjimą poilsio ir švenčių dienomis mokama, kai pagal bendrosios kompetencijos ar specializuoto teismo pirmininko ar jo įgalioto bendrosios kompetencijos ar specializuoto teismo teisėjo patvirtintą bendrosios kompetencijos ar specializuoto teismo teisėjų budėjimo grafiką bendrosios kompetencijos ar specializuoto teismo teisėjas turi būti nurodytoje vietoje (bendrosios kompetencijos ar specializuotame teisme arba namuose) poilsio ir švenčių dienomis, kad prireikus galėtų atlikti neatidėliotinus veiksmus.
. Už darbą ir budėjimą bendrosios kompetencijos ar specializuotame teisme poilsio ir švenčių dienomis bendrosios kompetencijos ar specializuoto teismo teisėjo pasirinkimu mokamas dvigubo bendrosios kompetencijos ar specializuoto teismo teisėjo pareiginės algos su priedu už tarnybos Lietuvos valstybei stažą dydžio atlygis arba jam artimiausią mėnesį suteikiamas dvigubos trukmės poilsio laikas, arba šis poilsio laikas pridedamas prie kasmetinių atostogų. Už suteiktą poilsio laiką bendrosios kompetencijos ar specializuoto teismo teisėjui mokamas jo pareiginės algos su priedu už tarnybos Lietuvos valstybei stažą dydžio atlygis.
. Už budėjimą poilsio ir švenčių dienomis namuose bendrosios kompetencijos ar specializuoto teismo teisėjui mokama 50 procentų jo pareiginės algos su priedu už tarnybos Lietuvos valstybei stažą dydžio atlygis proporcingai budėtam laikui. Už darbą atvykus į bendrosios kompetencijos ar specializuotą teismą atlikti neatidėliotinų veiksmų poilsio ir švenčių dienomis mokama šio straipsnio 3 dalyje nustatyta tvarka. 
. Bendrosios kompetencijos ir specializuotų teismų teisėjams už darbą ir budėjimą poilsio ir švenčių dienomis mokama pagal darbo laiko apskaitos žiniaraščiuose pažymėtą laiką. Budėjimo namuose laikas į darbo laiką neįskaičiuojamas, išskyrus laiką, per kurį, atvykus į bendrosios kompetencijos ar specializuotą teismą, faktiškai atlikti neatidėliotini veiksmai.
. Kai Aukščiausiojo Teismo, Apeliacinio teismo ar apygardos teismo pirmininką Lietuvos Respublikos teismų įstatymo nustatyta tvarka pavaduoja didesnį šiame teisme teisėjo darbo stažą turintis skyriaus pirmininkas, apskaičiuojant jo atlyginimą taikomas atitinkamai Aukščiausiojo Teismo, Apeliacinio teismo ar apygardos teismo pirmininko pareiginės algos koeficientas. Kai bendrosios kompetencijos ar specializuoto teismo pirmininką, pirmininko pavaduotoją ar skyriaus pirmininką Teismų įstatymo nustatyta tvarka pavaduoja didžiausią darbo stažą šiame teisme turintis bendrosios kompetencijos ar specializuoto teismo teisėjas, apskaičiuojant jo atlyginimą taikomas atitinkamai bendrosios kompetencijos ar specializuoto teismo pirmininko, pirmininko pavaduotojo ar skyriaus pirmininko pareiginės algos koeficientas.
. Mokėjimo už bendrosios kompetencijos ir specializuotų teismų teisėjų darbą ir budėjimą poilsio ir švenčių dienomis bei pavadavimą tvarką nustato Teisėjų taryba.

 straipsnis. 
. Bendrosios kompetencijos ar specializuoto teismo teisėjui mokama ne didesnė kaip 30 procentų jo pareiginės algos dydžio priemoka už padidėjusį darbo krūvį, kai yra padidėjęs darbų mastas atliekant kito to paties bendrosios kompetencijos ar specializuoto teismo (ar tų pačių teismo rūmų) teisėjo funkcijas (kai laikinai neužimtos to paties bendrosios kompetencijos ar specializuoto teismo teisėjo pareigos bendrosios kompetencijos ar specializuotame teisme (ar tuose pačiuose teismo rūmuose) arba kai to paties bendrosios kompetencijos ar specializuoto teismo (ar tų pačių teismo rūmų) teisėjas laikinai negali eiti bendrosios kompetencijos ar specializuoto teismo teisėjo pareigų) arba kai dėl iš anksto nenumatytų priežasčių yra žymiai padidėjęs gaunamų tam tikros kategorijos bylų skaičius per mėnesį.
. Priemokų už padidėjusį darbo krūvį skyrimo ir mokėjimo bendrosios kompetencijos ir specializuotų teismų teisėjams tvarką nustato Teisėjų taryba. Bendrosios kompetencijos ir specializuotų teismų teisėjams mokamos priemokos už padidėjusį darbo krūvį dydį nustato bendrosios kompetencijos ar specializuoto teismo pirmininkas. 

Skelbiu šį Lietuvos Respublikos Seimo priimtą įstatymą.



RESPUBLIKOS PREZIDENTAS 	VALDAS ADAMKUS




Lietuvos Respublikos
teisėjų darbo apmokėjimo įstatymo
priedas



 SKYRIUS


Eil. Nr.	Pareigybė	Atlyginimo koeficientas 
1.	Konstitucinio Teismo pirmininkas	(ar pirmininką pavaduojantis Konstitucinio Teismo teisėjas)	32,3
2.	Konstitucinio Teismo teisėjas	29,35




 SKYRIUS


Eil.	Nr.	Teismo pavadinimas	Pareiginės algos koeficientas 
		pirmininko ar pirmininką pavaduojančio teisėjo 	(kai nėra pirmininko pavaduotojo pareigybės)	pirmininko pavaduotojo ar jį pavaduojančio teisėjo		skyriaus pirmininko	ar jį pavaduojančio teisėjo		teisėjo
1.	Lietuvos Aukščiausiasis Teismas	21,7	–	20,2	19,2
2.	Lietuvos vyriausiasis administracinis teismas	20,9	19,7	–	18,7
3.	Lietuvos apeliacinis teismas	20,2	–	19,2	18,2
4.	Apygardos teismas	19,2	–	18,2	17,2
5.	Apygardos administracinis teismas	19,2	18,2	–	17,2
6.	Apylinkės teismas	18,2	17,2	–	16,2




Pakeitimai:

1.

                    Lietuvos Respublikos Seimas, Įstatymas
                
Nr. XI-83,
2008-12-19,
Žin., 2008, Nr.
149-6009 (2008-12-30), i. k. 1081010ISTA000XI-83                
Lietuvos Respublikos teisėjų atlyginimų įstatymo 3 straipsnio pakeitimo įstatymas

2.

                    Lietuvos Respublikos Seimas, Įstatymas
                
Nr. XI-235,
2009-04-28,
Žin., 2009, Nr.
49-1940 (2009-04-30), i. k. 1091010ISTA00XI-235                
Lietuvos Respublikos teisėjų atlyginimų įstatymo priedėlio pakeitimo įstatymas

3.

                    Lietuvos Respublikos Seimas, Įstatymas
                
Nr. XI-362,
2009-07-17,
Žin., 2009, Nr.
91-3917 (2009-07-31), i. k. 1091010ISTA00XI-362                
Lietuvos Respublikos teisėjų atlyginimų įstatymo priedėlio pakeitimo įstatymas

4.

                    Lietuvos Respublikos Seimas, Įstatymas
                
Nr. XI-952,
2010-06-30,
Žin., 2010, Nr.
82-4306 (2010-07-13), i. k. 1101010ISTA00XI-952                
Lietuvos Respublikos teisėjų atlyginimų įstatymo priedėlio pakeitimo įstatymo 3 straipsnio pakeitimo įstatymas

5.

                    Lietuvos Respublikos Seimas, Įstatymas
                
Nr. XI-953,
2010-06-30,
Žin., 2010, Nr.
82-4307 (2010-07-13), i. k. 1101010ISTA00XI-953                
Lietuvos Respublikos teisėjų atlyginimų įstatymo priedėlio pakeitimo įstatymo 2 straipsnio pakeitimo įstatymas

6.

                    Lietuvos Respublikos Konstitucinis Teismas, Nutarimas
                
2011-02-14,
Žin., 2011, Nr.
20-967 (2011-02-17), i. k. 1111000NUTARG111145                
Dėl Lietuvos Respublikos teisėjų atlyginimų įstatymo (2008 m. lapkričio 6 d. redakcija) 4 straipsnio 2 dalies 2 punkto, 5 straipsnio 1 dalies, 6 straipsnio 1 dalies atitikties Lietuvos Respublikos Konstitucijai

7.

                    Lietuvos Respublikos Seimas, Įstatymas
                
Nr. XI-1728,
2011-11-22,
Žin., 2011, Nr.
150-7043 (2011-12-08), i. k. 1111010ISTA0XI-1728                
Lietuvos Respublikos teisėjų atlyginimų įstatymo priedėlio pakeitimo įstatymo 2 straipsnio pakeitimo įstatymas

8.

                    Lietuvos Respublikos Seimas, Įstatymas
                
Nr. XI-1729,
2011-11-22,
Žin., 2011, Nr.
150-7044 (2011-12-08), i. k. 1111010ISTA0XI-1729                
Lietuvos Respublikos teisėjų atlyginimų įstatymo priedėlio pakeitimo įstatymo 3 straipsnio pakeitimo įstatymas

9.

                    Lietuvos Respublikos Seimas, Įstatymas
                
Nr. XII-112,
2012-12-20,
Žin., 2012, Nr.
155-7990 (2012-12-31), i. k. 1121010ISTA0XII-112                
Lietuvos Respublikos teisėjų atlyginimų įstatymo priedėlio pakeitimo įstatymo 2 straipsnio pakeitimo įstatymas

10.

                    Lietuvos Respublikos Seimas, Įstatymas
                
Nr. XII-113,
2012-12-20,
Žin., 2012, Nr.
155-7991 (2012-12-31), i. k. 1121010ISTA0XII-113                
Lietuvos Respublikos teisėjų atlyginimų įstatymo priedėlio pakeitimo įstatymo 3 straipsnio pakeitimo įstatymas

11.

                    Lietuvos Respublikos Seimas, Įstatymas
                
Nr. XII-518,
2013-09-19,
Žin., 2013, Nr.
102-5027 (2013-09-28), i. k. 1131010ISTA0XII-518                
Lietuvos Respublikos teisėjų atlyginimų įstatymo priedėlio pakeitimo įstatymo 3 straipsnio pakeitimo įstatymas

12.

                    Lietuvos Respublikos Seimas, Įstatymas
                
Nr. XII-519,
2013-09-19,
Žin., 2013, Nr.
102-5028 (2013-09-28), i. k. 1131010ISTA0XII-519                
Lietuvos Respublikos teisėjų atlyginimų įstatymo priedėlio pakeitimo įstatymo 2 straipsnio pakeitimo įstatymas

13.

                    Lietuvos Respublikos Seimas, Įstatymas
                
Nr. XIII-1689,
2018-12-04,
paskelbta TAR 2018-12-10, i. k. 2018-20188                
Lietuvos Respublikos teisėjų atlyginimų įstatymo Nr. X-1771 priedėlio pakeitimo įstatymas

14.

                    Lietuvos Respublikos Seimas, Įstatymas
                
Nr. XIV-509,
2021-07-13,
paskelbta TAR 2021-07-22, i. k. 2021-16270                
Lietuvos Respublikos teisėjų atlyginimų įstatymo Nr. X-1771 4 straipsnio pakeitimo ir Įstatymo papildymo 5-1 straipsniu įstatymas

15.

                    Lietuvos Respublikos Seimas, Įstatymas
                
Nr. XIV-708,
2021-11-25,
paskelbta TAR 2021-12-03, i. k. 2021-25134                
Lietuvos Respublikos teisėjų atlyginimų įstatymo Nr. X-1771 pakeitimo įstatymas

